jkorsvik/nowiki_second_scrape_merged huggingface dataset:
Minnan

Minnan eller Min nan, eller sørlig min (forenklet kinesisk: 闽南语, tradisjonell kinesisk: 閩南語, pinyin: Mǐnnányǔ, POJ: Bân-lâm-gú) er den største grupperingen innen de kinesiske min. De tales primært i provinsen Fujian i Kina, men også i noen nærliggende provinser, på Taiwan og blant utenlandskinesere, især i Sørøstasia.
De viktigste minnanspråkene er hokkien (Quanzhou–Zhangzhou), taiwansk,  teochew og hainanesisk. 


== Geografisk fordeling ==
Minnanspråkene tales i Fastlands-Kina først og fremst i de sørlige deler av provinsen Fujian, dessuten i to deler av provinsen Zhejiang (på Zhoushanøyene nord for Ningbo og i en del av byprefekturet Wenzhou), i to deler av provinsen Guangdong (den østlige del som grenser mot Fujian, og i varianten Qiong-Wen på Leizhouhalvøya lengst vest i provinsen), og på øyprovinsen Hainan.
På Taiwan kalles språket gjerne hoklo (etter en folkegruppe med hjemstavn i det sørlige Fujian), og det språket tar opp i seg elementer fra flere av fastlandets minnanspråk.
Fra Fujian emigrerte minnan-talende til mange oversjøiske områder, i tillegg til Taiwan. Det er utbredt i Indonesia, Malaysia og Singapore, og kalles der gjerne hokkien, hokkienesisk eller fukien. Et annet minnan-språk, teochew, med hjemstavn i Chaoshanregionen i Guangdong. Minnan dominerer blant kineserne på Filippinene – det anslås at 98,5 prosent av alle kinesisktalende på Filippinene taler hokkien. Disse språkbrukerne på Filippinene kaller gjerne språket sitt for lan-nang eller Lán-lâng-oē («vårt folks språk»).


== Skrift ==
Minnan skrives av kinesere med kinesisk skrift, men med tillegg av noen tegn som ikke trenges i mandarin, men som gjerne også benyttes i kantonesisk.
Minnan kan også romaniseres, altså skrives med latinske bokstaver. Det dominerende romaniseringssystemet kalles Pe̍h-oē-jī (POJ), og ble utviklet av presbyterianske misjonærer på Taiwan. Det finnes også blandingssystemer som kombinerer kinesiske tegn og latinske bokstaver.
Tidlige skrifter på minnan stammer fra 1500-tallet. Et eksempel er «Doctrina Christiana en letra y lengua china», antagelig skrevet i 1587 av spanske dominikanere på Filippinene. Et annet eksempel er 荔鏡記 («Lichispeilets romanse») fra 1566, som muligens er den eldste bevarte minnan-tekst.


== Eksterne lenker ==
Min Nan på ethnologue.com
台語-華語線頂辭典, Taiwanese-Mandarin on-line dictionary
臺灣本土語言互譯及語音合成系統, Taiwanese-Hakka-Mandarin on-line conversion


== Litteratur ==
Li Rong (李荣): 现代汉语方言大词典: 厦门方言词典 (Store ordbok for de moderne kinesiske dialekter. Ordbok for Xiamen-dialekten). Jiangsu jiaoyu chubanshe, Nanjing 1999
Li Rulong (李如龙): 闽南方言语法研究 (Studier av Min Nan-dialektenes grammatikk). Fujian Renmin Chubanshe, Fuzhou 2007. ISBN 9787211054237
Nicholas Bodman: Spoken Amoy Hokkien. Government of Federation of Malaya, Kuala Lumpur 1955-1958
Yuan Jiahua (袁家骅): 汉语方言概要 (Kort riss av de kinesiske dialekter). Wenzi gaige chubanshe, Beijing, 1960
Breaker! Breaker!

Breaker! Breaker! er en amerikansk actionfilmfra 1977 med Chuck Norris i hovedrollen. Regi er ved Don Hulette. Breaker! Breaker! var den første hovedrolle-filmen til Chuck Norris.


== Handling ==
Trailersjåfør og karateeksperten John David (Chuck Norris) leter etter sin yngre bror som har forsvunnet på mystisk vis i nærheten av en amerikansk småby. Etterhvert finner han ut at byen drives av en korrupt dommer (George Murdock) som, ved hjelp av medspillere, lurer forbipasserende trailersjåfører inn til byen for å rane dem. Det utvikler seg til et voldelig oppgjør mellom John og byens kjeltringer.


== Om filmen ==
Statens filmkontroll forbød i 1980 filmen å vises på norske kinoer.


== Rollebesetning ==


== Referanser ==


== Eksterne lenker ==
(en) Breaker! Breaker! på Internet Movie Database 
(no) Breaker! Breaker! hos Filmfront 
(sv) Breaker! Breaker! i Svensk Filmdatabas 
(da) Breaker! Breaker! i Danmark Nationale Filminstitut 
(fr) Breaker! Breaker! på Allociné 
(nl) Breaker! Breaker! på MovieMeter 
(en) Breaker! Breaker! på AllMovie 
(en) Breaker! Breaker! på Turner Classic Movies 
(en) Breaker! Breaker! på Rotten Tomatoes
Ben Hecht

Ben Hecht (født 28. februar 1894, død 18. april 1964) var en amerikansk Oscar-vinnende manusforfatter, regissør, filmprodusent, dramatiker og romanforfatter.


== Filmografi som manusforfatter (utvalg) ==

1927 – Det mørkeste New York

1932 – The Beast of the City

1932 – Scarface

1934 – Den store komedie

1939 – Tatt av vinden

1939 – Stormfulle høyder

1940 – Butikken om hjørnet

1946 – Notorious

1948 – Repet

1951 – Tingen fra en annen verden (ikke kreditert)

1952 – Apestreker

1952 – Livets karusell

1963 – Cleopatra


== Referanser ==


== Eksterne lenker ==
(en) Ben Hecht på Internet Movie Database 
(sv) Ben Hecht i Svensk Filmdatabas 
(da) Ben Hecht på Filmdatabasen 
(da) Ben Hecht på Scope 
(fr) Ben Hecht på Allociné 
(en) Ben Hecht på AllMovie 
(en) Ben Hecht hos The Movie Database 
(en) Ben Hecht hos Internet Broadway Database 
(en) Ben Hecht på Internet Broadway Database
Artikkelen har ingen egenskaper for filmpersondatabaser i Wikidata
(en) Ben Hecht hos Rotten Tomatoes
Mercedes GP

Mercedes Grand Prix Limited, kjører under navnet Mercedes AMG Petronas Formula One Team, forkortet til Mercedes, er et Formel 1-lag og konstruktør.
Laget ble formet den 16. november 2009 da Mercedes-Benz og selskapet Aabar kjøpte 75,1% (Mercedes 45,1%, Aabar 30%) av Brawn Grand Prix, teamet som vant både fører- og konstruktørmesterskapet i 2009 med Mercedes-motorer. Teamsjefen Ross Brawn og Nick Fry eier fortsatt 24,9% av teamet, og de har fått oppgaven i å drive det for Mercedes-Benz. Teamets hovedsponsor er oljeprodusenten Petronas, som forlot BMW Sauber etter 2009-sesongen. Teamet er en fortsettelse av det gamle Mercedes-Benz-teamet som kjørte i 1954 og 1955, noe som markerer bilprodusentens comeback i sporten etter 55 år.
Teamet debuterte i Australias Grand Prix 2010 med syv-ganger verdensmester Michael Schumacher, som kom tilbake til sporten etter tre år, og Nico Rosberg, som forlot Williams før Formel 1-sesongen 2010.
Laget har 8 konstruktørtitler på rad. 
I Formel 1-sesongen 2021 tapte Lewis Hamilton førermesterskapet for første gang siden Nico Rosberg vant foran han i 2016. Hamilton tapte mesterskapet til Red Bull Racing-Honda's Max Verstappen med 8 poeng i den siste runden i det siste løpet. 


== Førere ==
I Formel 1-sesongen 2023 forstsetter 7-ganger verdensmester Lewis Hamilton sammen med landsmann George Russell.


== Resultater ==
Hovedartikkel: Mercedes GPs Formel 1-resultater


== Eksterne lenker ==
(mul) Offisielt nettsted 
(de) Offisielt nettsted 
(en) Offisielt nettsted
Den tredelte traktat

Den tredelte traktat er et gnostisk skrift fra år 250-300.
Skriftet tilhører den valentianistiske retningen innen gnostisismen. Det inneholder en fremstilling av «det valentinianske mytologiske systemet, som ønsker å forklare hvordan sjelen og materien kunne bli til, når det i utgangspunktet bare var ånd som fantes». 
Skriftet gjør rede for kosmologien, frelsesforståelsen, demiurgens rolle og til sist gjenopprettelsen (apokatastasis).
Skriftet, som er en koptisk oversettelse av en gresk original, ble oppdaget i Codex I blant Nag Hammadi-skriftene i 1945. Det kan være vanskelig å forstå, muligens fordi oversetteren ikke har forstått den greske originalen. Teksten er gjengitt på norsk i samlingen Gnostiske skrifter, 2002.


== Referanser ==
Vladimir Tikhonov

Se også den russiske guvernøren Vladimir Iljitsj TikhonovVladimir Tikhonov (russisk: Владимир Тихонов, født 5. februar 1973) eller Pak No-ja  (Koreansk: 박노자) er en russiskfødt professor i Øst-Asia studier, språk og områdekunnskap ved Universitetet i Oslo. 
Han ble født i Leningrad i en jødisk familie. Etter å ha flyttet til Sør-Korea i 1997 byttet han til det koreanske navnet Pak No-ja og ble sørkoreansk statsborger i 2001. Han har særlig forsket på koreansk buddhisme, ideologi i Sør-Korea og sosialdarwinisme i Øst-Asia. Han har også oversatt en rekke verk fra koreansk og japansk. Han ble kåret til en av Det humanistiske fakultets i Oslos fremragende forskertalenter 2005. I 2004 gjendiktet han sammen med Erling Kittelsen koreanske dikt i samlingen Hanen har galt. Helten har gjort alt han måtte gjøre; han har også vært medredaktør av Zen (2007) i serien Verdens Hellige Skrifter.


== Verker i utvalg ==
Social Darwinism and Nationalism in Korea. The Beginnings (1880s till 1910s). „Survival“ as an Ideology of Korean Modernity (= Brill's Korean Studies Library. Bd. 2). Brill, Leiden 2010, ISBN 978-90-04-18503-6.
One Religion, Different Readings: (Mis)interpretations of Korean Buddhism in Colonial Korea, Late 1920s – Early 1930s. i: Journal of Korean Religions. Bd. 1, Nr. 1/2, September 2010, ISSN 2093-7288, S. 163–188.
Masculinizing the Nation: Gender Ideologies in Traditional Korea and in the 1890s–1900s Korean Enlightenment Discourse. i: The Journal of Asian Studies. Bd. 66, Nr. 4, 2007, ISSN 0021-9118, S. 1029–1065.
Korea's First Encounters with Pan-Asianism Ideology in the Early 1880s. i: The Review of Korean Studies. Bd. 5, Nr. 2, December 2002, ISSN 1229-0076, S. 195–232.


== Referanser ==


== Eksterne lenker ==
Offisielt nettsted 
(en) Pak Noja – kategori av bilder, video eller lyd på Commons 
(no) Publikasjoner av Vladimir Tikhonov i forskningsdokumentasjonssystemet CRIStin
(no) Publikasjoner av Vladimir Tikhonov i BIBSYS
Avdeling Q

Avdeling Q er en bokserie av den danske forfatteren Jussi Adler-Olsen.
Serien handler om kriminaletterforsker og antihelt Carl Mørck og hans medhjelpere Hafez el-Assad og Rose Knudsen (fra og med bok 2). De tre utgjør til sammen den nyopprettede «Avdeling Q» i Danmarks krimavsnitt, som tar for seg foreldede saker av særlig alvorlig karakter.
Serien er planlagt med ti bøker. Foreløpig inngår følgende bøker

Kvinnen i Buret - 2006
Fasandreperne - 2008
Flaskepost fra P -  2009
Journal 64 - 2012
Marco-effekten - 2013
Den grenseløse - 2014
Selfies - 2017
Offer 2117 - 2019
Natriumklorid - 2022


== Filmrettigheter ==
Filmrettighetene til bøkene om «Avdeling Q» er kjøpt opp av Lars von Trier og Peter Aalbæk Jensens selskap Zentropa. Planen er å filmatisere de fire første bøkene. Kvinnen i buret kom i 2013 og Fasandreperne kom 28. november 2014 på norske kinoer. Flaskepost fra P kom ut 6. mai 2016 (Norge). Fjerde film i serien Journal 64 kom ut i 2018 og Marco-effekten i 2021.
Roller
Carl Mørk - Nikolaj Lie Kaas
Hafez el-Assad  -Fares Fares
Rose Knudsen -  Johanne Louise Schmidt


== Referanser ==
EWI

EWI er en forkortelse for engelsk Electronic Wind Instrument (Elektronisk blåseinstrument). Det er en MIDI-kontroller med en fasong som kan ligne en klarinett eller en saksofon. Siden den kommuniserer via MIDI så kan den kobles til annet elektronisk musikkutstyr som f. eks. synthesizere, samplere eller datamaskiner. De har blitt benyttet i jazz av grupper som Hawk On Flight. Markedsledende merker er Akai og Yamaha.
Fingersetningen ligner den som saksofonister bruker og derfor er det lett for enhver treblåser å spille på EWI siden fingersetningene på treblåseinstrument er relativt like. En ting som er annerledes med EWI er at man må dra tommelen over en sensor for å skifte oktav. På den siste modellen (EWI 4000s) kan man endre en innstilling slik at man får samme fingersetning som et messinginstrument (trompet, tuba etc). Derfor erstatter den også den tidligere EVI-en (Electronic Valve Instrument).
De siste modellene har innebygd lydgenerator og trenger ikke MIDI-tilkoblingen for å fungere (kun forsterker). Det finnes 100 preprogrammerte lyder i den, men ved hjelp av datamaskin kan man lage egne lyder og man kan kjøpe lyder på internett. Siden den kan kommunisere via MIDI kan den styre hva som helst av elektronisk musikkutstyr med MIDI-tilgang. I praksis er derfor antall lyder ubegrenset.
En EWI har en del funksjoner som ikke finnes på tradisjonelle blåseinstrument:

En plate som man fører tommelen over for å lage glissando.
Mulighet for å spille en ny tone mens den forrige fortsatt klinger.
Transponering (selv om noen instrumenter faktisk kan transponeres ved å ta bort eller sette inn en ekstra del.
Åtte oktavers toneomfang.


== Eksterne lenker ==
Akai
Advokat Lur

Advokat Lur (engelsk Sylvester Shyster) er en figur skapt av Walt Disney og Win Smith. Figurens første opptreden var i 1930 i historien «Mikke Mus i Death Valley».
Advokat Lur er som navnet tilsier advokat, men han har nok aldri forsvart en hederlig person (det går rykter om at han var Skrue McDucks advokat en gang). Tvert imot – han er alltid på parti med kjeltringene og spesielt Svarte Petter har han samarbeidet en del ganger med. Første gang han traff Mikke og Minni Mus, i 1930, prøvde han å svindle til seg Minnis onkel; Mortimers bondegård. Nå er det en stund siden han har vært i konfrontasjon med Mikke, men alderen begynner vel å ta på. Det vites ikke mye om ham, men advokat Lur ble nok født en gang på 1880- eller 1890-tallet.


== Eksterne lenker ==
Advokat Lur Inducks
Aktivisme

.

Aktivisme er en overlagt handling for å skape sosial eller politisk forandring. Denne handling utfolder seg som regel som støtte eller opposisjon til en ofte kontroversiell sak eller et omdiskutert argument. Aktivisme innbefatter ofte strategier for utbredelse av ideologiske synspunkter, hvor fysiske eller symbolske handlinger brukes som argumentasjon.
Karl Marx uttrykte aktivist-holdningen i formaningsform:
Filosofene har bare fortolket verden på forskjellige måter; poenget er imidlertid å forandre den


== Forskjellige typer for aktivisme ==
Sivil ulydighet
Boikott
Hacking
Politisk aktivisme
Lobbyisme
Propaganda
Utenomparlamentarisk virksomhet
Demonstrasjon
Direkte aksjon
Opprør
Terrorisme
Studentopprør


== Referanser ==
Filipsevangeliet

Filipsevangeliet eller Filipevangeliet er et apokryft gnostisk skrift fra år 250-300.
Skriftet tilhører den valentianistiske retningen innen gnostisismen. Det inneholder ingen episk fremstilling av Jesu liv – slik man kan tro av navnet evangelium, men består av en rekke «korthugne og ofte gåtefulle sentenser. Formen og tolkningsproblemene som ofte melder seg, kan bero på at skriftet egentlig er en samling notater som er ment å være utgangspunkt for muntlig framstilling. Teksten henspiller ofte på ritualer og ideer i tilknytning til dåpen, og det er nærliggende å tenke seg at den er skrevet til bruk i dåpsundervisning.» Dåp skal ifølge Filipsevangeliet foregå ved full neddykking, salving med olje og nattverd. 
Det trekkes en sammenligning mellom dåpen og et brudekammer hvor det skjer en forening med ens «åndelige og egentlige selv». Teksten inneholder også avsnitt som kan tolkes som støtte til ideen om et forhold mellom Jesus og Maria Magdalena.
Tittelen er muligens ikke opprinnelig, men har blitt tilføyd senere, fordi Filip nevnes i teksten. Skriftet, som er en koptisk oversettelse av en gresk original, ble oppdaget i Codex II blant Nag Hammadi-skriftene i 1945. 
Teksten er utgitt på norsk i to utgaver:

Maria Magdalenas evangelium : fire gnostiske skrifter. Oversatt og med et forord av Turid Nystøl Rian ; innledning ved Turid Karlsen Seim. Emilia forlag, 1996 / 2002. Av innholdet: Maria Magdalenas evangelium, Filipevangeliet og Frelserens dialog. ISBN 82-7419-060-2 ; ISBN 978-82-7419-060-3
i samlingen Gnostiske skrifter, 2002, i serien Verdens Hellige Skrifter. ISBN 82-525-4108-9


== Referanser ==
Teochew

Teochew (tradisjonell kinesisk: 潮州話, forenklet kinesisk: 潮州话, IPA: tiε5 tsiu1 uε7, pinyin: Cháozhōuhuà) er et minnanspråk som er hjemmehørende i den kinesiske provinsen Guangdong østligste områder, og som er nærmest beslektet hokkien og taiwansk. Det tales av han-kinesere, og ved folketellingen i 1984 var det over 25 som talte det bare i Folkerepublikken Kina. Det er også utbredt utenfor, slik at man kan regne med minst 47 millioner teochewtalende i inn- og utland.
Språket har klart forskjellig grammatikk enn kantonesisk og mandarin, og er i det hele tatt uforståelig for dem som taler disse språk.
Teochew har de mest konservative idiomer innen det kinesiske språkområde, ved det at det har beholdt uttalestrukturer og oppbygning som har mer til felles med klassisk kinesisk enn med det moderne allmenkinesiske språk. Disse mer enn tusen år gamle trekkene gjør språket til et særlig interessant forskningsprosjekt blant sinologer.
Teochew står sterkt blant mange utenlandskinesere. Det er nesten én million som har teochew som morsmål i Malaysia. I Hongkong er det nest størst. De mange utvandringsbølger fra språkets hjemstavnsområder gjør at det står sterkt også i kinesiske miljøer for eksempel  Taiwan, Singapore, Thailand, Indonesia (Java/Bali), Vietnam, Kambodsja, Brunei, Australia, New Zealand og USA.


== Eksterne lenker ==
Teochew-engelsk ordbok
hos Ethnologue.com
Taiwansk

Taiwansk kan også referere til øya Taiwan eller Republikken Kina.Taiwansk er en variant av minnan-språket som tales av ca. 70 prosent av befolkningen på Taiwan. Det er en versjon av hokkien som har tatt opp i seg mange elementer fra andre min-språk. Sammen med mandarin, er taiwansk et av de to store språkene på øya. Det er ca. 15 millioner taiwansktalende. Noen standardtaiwansk finnes egentlig ikke, men man fornemmer dialekten som fremhersker i Tainan som den mest normative.
Kjærlighet på tunga

Kjærlighet på tunga er Tre Små Kinesere sitt gjenforenings-album utgitt den 14. juni 2010. Albumet er produsert av Ulf Risnes og albumet skulle egentlig vært Ulf Risnes' andre soloalbum, men fordi lydbildet var så likt Tre Små Kinesere, ble gruppa gjenforent med Truls Waagø som ny bassist.


== Sporliste ==
«Ankerfeste» (Risnes/Hegge)
«Lykketrikken» (Ulf Risnes)
«Gode daga» (Ulf Risnes)
«Singelmann og hjertevenn» (Risnes/Waagø)
«Sommerglo» (Ulf Risnes)
«Venus» (Truls Waagø)
«Zeppelin og Amazon» (Ulf Risnes)
«En liten gutt» (Ulf Risnes)
«En sunken skatt» (Ulf Risnes)
«Bli med mæ tilbake» (Risnes/Hegge)
«Vinterbarn» (Ulf Risnes)
«Frier» (Ulf Risnes)


== Medvirkende ==


=== Tre Små Kinesere ===
Ulf Risnes - sang, gitar, keyboard, kor, låtskriver, produsent, tekniker, miksing, arrangement
Øystein Hegge - sang, piano, trekkspill, låtskriver, arrangement
Truls Waagø - sang, kontrabass, kor, låtskriver, arrangement


=== Øvrige medvirkende ===
Hans Petter Vik - gitar, mandolin
Freddy Bolsø - trommer
Morty Black - elektrisk bass på Frier
Magnus Forsberg - trommer på Ankerfeste, Singelmann og hjertevenn, Sommerglo og Venus
Ragnhild Johanne Risnes - kor på Lykketrikken og En liten gutt
Torunn Sævik - kor på Sommerglo og En liten gutt
Sola Jonsen - kor på En liten gutt
Fred Zakariassen - miksing, tekniker
Ronny Wikmark - tangenter, tekniker, miksing
Ulf Holand - miksing


== Kilder ==
Kjærlighet på tunga
Linghua

Linghua (eller Linglinghua, eller Linglingkinesisk) er et lokalt kinesisk språk i bruk i byprefekturet Yongzhou i provinsen Hunan i Folkerepublikken Kina. Det er ett av de uklassifiserte kinesiske språk.
Prästost

Prästost er en grynpipet hardost av kumelk, i nær slekt med Svecia og med 45–50 % fett i tørrsubstansen. Opprinnelig ble den produsert av tiendemelk på smålendske prestegårder, hvorved man til ystemelken tilsatte eldre og gjæret ostemasse.
Prästost finnes ofte i mellom- og vellagret variant med en noe sterkere smak.
Herrgårdsost

Herrgårdsost er en svensk rundpipet hardost av emmentalertype, i sin milde variant lagret to til fire måneder. Varemerket Herrgård eies av bransjeorganisasjonen Svensk Mjölk, men osten produseres på lisens av Arla, Norrmejerier og Skånemejerier.
Norsklåt

Norsklåt er et musikkalbum utgitt av Grethe Kausland og Dizzie Tunes i 1973.


== Sporliste ==


=== Side 1 ===
«Lovsang»
«Kom igjen, kom om igjen»
«Jeg har det bra»
«Bare ord er tilbake»
«Ingenting stanser oss nå»
«Jeg skjuler tårene i regn»


=== Side 2 ===
«Balladen om lønningsposen»
«Husker du?»
«Gubben og gutten»
«Lykkelige år»
«Du får gjøre som du vil»


== Medvirket ==
Yngvar Numme – vokal, trompet
Grethe Kausland – vokal
Einar Idland – gitar, vokal
Øyvind Klingberg – tangenter, vokal
Tor Erik Gunstrøm – trommer, vokal
Svein Helge Høgberg – bass, vokal


== Eksterne lenker ==
(en) Norsklåt på Discogs 
(en) Norsklåt på Spotify
Kjærlighed fra Gud

«Kjærlighed fra Gud» er en dansk salme om Guds kjærlighet, skrevet av prest Jens Nicolai Ludvig Schjørring (1825–1900). Den har ofte blitt anvendt ved brylluper.
Schjørring skrev salmen i 1854 på den tiden han var kapellan i Lyderslev kort etter forlovelsen med en lærerdatter som var tjenestejente i prestegården og som pleide ham da han var syk.
Selv skrev han: «Det som førte oss sammen var vår lengsel etter Guds kjærlighet og vårt ønske om å tjene Herren i hans forsamling. Marie ville være tjenerinne, og senere lærte hun seg også å være en Herrens tjenerinne. Sangen er født i stillhet. Den er skrevet til min Marie uten andre tanker enn at den skulle bli til henne til glede samt enkelt og rett på sak å uttale hvilke følelser som rørte seg hos meg under vår kjærlighets første møte og fremvekst».
Tre år senere, i 1857, kom teksten på trykk. Den ble også tatt med i tilleggene til Roskilde Konvents Psalmebog samt i Psalmebog for kirke og hjem 1912.
Det finnes flere melodier til salmen. Den mest sungne er sannsynligvis den til H.S. Thompson (A-dur, 4/4), som er en amerikansk visemelodi («Lilly Dale») til teksten «Twas a calm still night» og som kom til Danmark på midten av 1800-tallet gjennom noen mormonmisjonærer.
Salmen har tre strofer.


== Publisert ==
Dansk Salmebog som nummer 494
Landstads reviderte salmebok (S) som nummer 845 under «Åndelige salmer»
Norsk Salmebok (NoS) som nummer 669 under «Vigsel»
Nynorsk Salmebok som nummer under 900 under «Åndelige salmer»
Norsk Salmebok (N13) som nummer 651 under "Vigsel"


== Norske innspillinger (i utvalg) ==
Jacob Endregaard med orgel. Innspilt i Kristiania cirka oktober 1907. Utgitt på de akustiske 78-platene Gramophone 2-82582 og Gramophone 282210.
Alfred Helgeby med orgel. Innspilt i Kristiania 5. september 1913. Utgitt på de akutsike 78-platene Gramophone 2-282515 og Gramophone X 1249.
Eyvind Vedene. Innspilt i Kristiania 4. august 1920. Utgitt på den akustiske 78-platen Gramophone X 1199.
Erling Krogh med orkester (Dir.: Bruno Reibold). Innspilt i Church Building of Camden 29. desember 1927. Utgitt på 78-platene Victrola 4033, His Master's Voice X 2716, His Master's Voice X 3834 og His Master's Voice A.L. 2166.
Aage Samuelsen, m. gitar og Hammond-orgel. Innspilt 13. juli 1964. Utgitt på EP-platen Harmoni HEP 210.
Grevé

Grevé er et ostevaremerke som tilhører organisasjonen Svensk Mjölk. Grevé benyttes om en rundpipet svensk hardost med en nøttelignende, noe søtaktig smak.
Den er inspirert av den sveitsiske emmentaleren, men er litt mer kompakt.
Grevé minner i smak og konsistens om Jarlsberg.
Polen under Sommer-OL 1972

Polen under Sommer-OL 1972. 290 sportsutøvere, 252 menn og trettiåtte kvinner fra Polen deltok i tjueto sporter under Sommer-OL 1972 i München. Polen kom på sjuendeplass med sju gull-, fem sølv- og ni bronsemedaljer. Vektløfteren Waldemar Baszanowski var landets flaggbærer under åpningsseremonien.


== Medaljer ==


== Medaljevinnerne ==


== Eksterne lenker ==
Resultater og profilside Arkivert 5. oktober 2008 hos Wayback Machine. på sports-reference.com
I Løvens Tegn

I Løvens Tegn er et musikkalbum av PK & DanseFolket, utgitt i 2010.


== Sporliste ==
«Du rykker stadig frem i køen»
«Borgny M»
«A Couple More Years»
«Korleis gjeng det med deg»
«Det eg drøymde om»
«Du får meg te å tru»
«Penn og papir»
«Eg so tenkte mange gonga»
«Lat eg sjå»
«Søndag»
«Dryl i veg»
«Ikkje alle står heilt fritt»
«Heilt vanlig møring»
«Når eg syng»
Aller beste

Aller beste er en samleplate av Steinar Engelbrektson Band, utgitt 31. mai 2010.


== Sporliste ==
«Det vil alltid finnast ein bar»
«På grunn av bagateller»
«Vil du danse med meg»
«Den gamle fela»
«Ikkje gje opp håpet»
«Om englar fins»
«Mens ej kan»
«Eit mirakel»
«Sola går ned»
«Veit du ka eg føle»
«Rabalder»
«Minna som eg har»
«God nok for deg»
«Hepp hepp fyr»
«Eg høyrer songen»


== Eksterne lenker ==
(en) Aller beste på Discogs